CELEX: 62018CA0607
Language: et
Date: 2020-05-14 00:00:00
Title: Kohtuasi C-607/18 P: Euroopa Kohtu (seitsmes koda) 14. mai 2020. aasta otsus – NKT Verwaltungs GmbH, varem nkt cables GmbH, NKT A/S, varem NKT Holding A/S versus Euroopa Komisjon (Apellatsioonkaebus – Konkurents – Keelatud kokkulepped – Vee- ja maa-aluste elektrikaablite Euroopa turg – Projektide kaupa turu jagamine – Trahvid – Kaitseõigused – Määrus (EÜ) nr 1/2003 – Artikli 27 lõige 1 – Vastuväiteteatise ja vaidlusaluse otsuse omavaheline vastuolu – Õigus tutvuda toimikuga – Üks ja vältav rikkumine – Tõendamiskoormis – Väidete ja tõendite moonutamine)

20.7.2020   
            
            
               ET
            
            
               Euroopa Liidu Teataja
            
            
               C 240/7
            
         
      Euroopa Kohtu (seitsmes koda) 14. mai 2020. aasta otsus – NKT Verwaltungs GmbH, varem nkt cables GmbH, NKT A/S, varem NKT Holding A/S versus Euroopa Komisjon
      (Kohtuasi C-607/18 P) (1)
      
      (Apellatsioonkaebus - Konkurents - Keelatud kokkulepped - Vee- ja maa-aluste elektrikaablite Euroopa turg - Projektide kaupa turu jagamine - Trahvid - Kaitseõigused - Määrus (EÜ) nr 1/2003 - Artikli 27 lõige 1 - Vastuväiteteatise ja vaidlusaluse otsuse omavaheline vastuolu - Õigus tutvuda toimikuga - Üks ja vältav rikkumine - Tõendamiskoormis - Väidete ja tõendite moonutamine)
      (2020/C 240/08)
      Kohtumenetluse keel: inglise
      
         Pooled
      
      
         Apellant: NKT Verwaltungs GmbH, varem nkt cables GmbH, NKT A/S, varem NKT Holding A/S (esindajad: advokat M. Kofmann ja advokat B. Creve)
      
         Teine menetlusosaline: Euroopa Komisjon (esindajad: H. van Vliet, S. Baches Opi ja T. Franchoo)
      
         Resolutsioon
      
      
                  1.
               
               
                  Tühistada Euroopa Liidu Üldkohtu 12. juuli 2018. aasta otsuse NKT Verwaltungs ja NKT vs. komisjon (T-447/14, ei avaldata, EU:T:2018:443) resolutsiooni punkt 1 osas, milles Üldkohus jättis rahuldamata NKT Verwaltungs GmbH ja NKT A/S-i hagi, milles nad palusid tühistada komisjoni 2. aprilli 2014. aasta otsuse C(2014) 2139 final [ELTL] artikli 101 ja EMP lepingu artikli 53 kohase menetluse kohta (juhtum AT.39610 – elektrikaablid) osas, milles neid äriühinguid peetakse vastutavaks ELTL artikli 101 ja 2. mai 1992. aasta Euroopa Majanduspiirkonna lepingu artikli 53 rikkumise eest, mis seisneb esiteks tegevuses, mis on seotud müügiga riikides, mis ei kuulu Euroopa Liitu või Euroopa Majanduspiirkonda (EMP), teiseks ühises keeldumises tarnida lisaseadmeid ja osutada tehnilist abi konkurentidele, kes selles keelatud kokkuleppes ei osalenud, ning kolmandaks ajavahemikus 3. juulist 2002 kuni 21. novembrini 2002 EMP-s maa-aluste elektrikaablite projektide jaotamises.
               
            
                  2.
               
               
                  Tühistada ka Euroopa Liidu Üldkohtu 12. juuli 2018. aasta otsuse NKT Verwaltungs ja NKT vs. komisjon (T-447/14, ei avaldata, EU:T:2018:443) resolutsiooni punkt 1 osas, milles Üldkohus jättis rahuldamata NKT Verwaltungs GmbH ja NKT A/S-i nõude vähendada neile määratud trahvi summat, ning selle kohtuotsuse resolutsiooni punkt 2.
               
            
                  3.
               
               
                  Jätta apellatsioonkaebus ülejäänud osas rahuldamata.
               
            
                  4.
               
               
                  Tühistada otsus C(2014) 2139 final osas, milles NKT Verwaltungs GmbH-d, varem nkt cables GmbH, ja NKT A/S-i, varem NKT Holding A/S, peetakse vastutavaks ELTL artikli 101 ja 2. mai 1992. aasta Euroopa Majanduspiirkonna lepingu artikli 53 rikkumise eest, mis seisneb esiteks tegevuses, mis on seotud müügiga riikides, mis ei kuulu Euroopa Liitu või Euroopa Majanduspiirkonda (EMP), teiseks ühises keeldumises tarnida lisaseadmeid ja osutada tehnilist abi konkurentidele, kes selles keelatud kokkuleppes ei osalenud, ning kolmandaks ajavahemikus 3. juulist 2002 kuni 21. novembrini 2002 EMP-s maa-aluste elektrikaablite projektide jaotamises.
               
            
                  5.
               
               
                  Määrata NKT Verwaltungs GmbH-le, varem nkt cables GmbH, ja NKT A/S-ile, varem NKT Holding A/S, otsuse C(2014) 2139 final artikli 2 punktis e määratud trahvi summaks 3 687 000 eurot.
               
            
                  6.
               
               
                  Jätta NKT Verwaltungs GmbH, NKT A/S-i ja Euroopa Komisjoni esimese astme menetluse ja apellatsioonimenetlusega seotud kohtukulud nende endi kanda.
               
            
         (1)  ELT C 427, 26.11.2018.